‘এবার বিজেপির ভোট ৫০ শতাংশ বেশি হবে’ শাহি হুঙ্কার

ওয়েবডেস্ক- বঙ্গে (Assembly Election) ক্রমশই বাড়ছে ভোটের উত্তাপ। ফের বাংলায় স্বরাষ্ট্রমন্ত্রী অমিত শাহ (Home Minister Amit Shah) । আর এসেই ফের সরকার গড়ার হুঙ্কার দিলেন কেন্দ্রীয় মন্ত্রী। এদিন অমিত শাহের দাবি, এবার বিজেপির ভোট ৫০ শতাংশ বেশি হবে, মা-মাটি-মানুষ অসুরক্ষিত, মাটি ঘুসপেটিতে ভরে গেছে, এই বঙ্গে অনুপ্রবেশ সারা দেশের নিরাপত্তা বিঘ্নিত হচ্ছে। ফরেনসিক করতে দেওয়া হচ্ছে না।

আদালত বলছে, হাই কোর্ট নির্দেশ দেওয়ার পরেও ৩১ মার্চের মধ্যে মমতা বন্দ্যোপাধ্যায়ের সরকার কাঁটাতারের জন্য জমি দেবে না। মমতা জমি দিতে সহায়তা করছে না। বড় ঝটকা মমতা দিদির কাছে। মমতার ভোট ব্যাঙ্ক হচ্ছে ঘুসপেটি। এপ্রিলের পর বিজেপির মুখ্যমন্ত্রী ৪৫ দিন এই ঘুসপেটি বন্ধ করে দেবে। যেভাবে অসমে হয়েছে। মঞ্চ থেকেই তাঁর আত্মবিশ্বাসের গলায় তিনি বলেন, ২০২৬ তৃণমূলকে টাটা বাই বাই করার বছর। আর হাজার কোটির দুর্নীতি দেখতে পাচ্ছেন না মমতা। বিজেপি সরকার অপরাধীদের জেলে পাঠাবে। ৫০ শতাংশের বেশি ভোট পাবে বিজেপি। ২১ রাজ্যে কোনও অসন্তোষ নেই। পুরো দেশের কার্যকর্তা ও আমাদের নেতারা নরেন্দ্র মোদি তখনই সন্তোষের সঙ্গে হাসবেন যখন বাইশতম রাজ্যে বাংলা হয়ে যাবে।

আরও পড়ুন- কেন গ্রেফতার করা হল না মোমো সংস্থার মালিককে? প্রশ্ন শাহ-র

এদিনের সভা থেকে আনন্দপুর অগ্নিকাণ্ড নিয়েও সুর চড়ান অমিত শাহ। কেন্দ্রীয় মন্ত্রী বলেন, এটি কোনও দুর্ঘটনা নয়, মমতা বন্দ্যোপাধ্যায়ের সরকারের দুর্নীতির ফসল। ২৫ জনের মৃত্যু হয়েছে। মোমো ফ্যাক্টরির মালিক কার কার সঙ্গে বিদেশ সফরে গিয়েছিলেন? এখনও মোমো ফ্যাক্টরির মালিককে গ্রেফতার করা হয়নি?

সভায় আসা বিজেপি কর্মীদের উদ্দেশে শাহ বলেন, যে বাংলা থেকে বন্দে মাতরম-এর রচনা হয়েছিল, সংসদে বন্দেমাতরম-এর আলোচনা সভায় তৃণমূলের সাংদরা বিরোধিতা করেছিলেন। কিন্তু এই বিরোধিতা নরেন্দ্র মোদির নয়, এই বিরোধিতা হল বাংলার অস্মিতা আর দেশের বিরোধিতা। যারা বাঙালির অস্মিতার বিরোধিতা করে তাদের উৎখাত করুন।’